Unjun sapat andak ka basah
Bawa mandian bacabur haja
Ulun umpat maandak kisah
Mudahan pian tahibur haja
Hurung Biranga
Oleh: Andri Heryadi
Utuh Anjang handak nukar guguduh panas nang hanyar dibangkit di warung Acil Enor, tapi tasisa nang dingin, saharian kada sing payuan.
“Ada guguduh nang panas lah Cil?”
“Kadada, nang ngitu haja lagi tasisa.”
“Nah, mun guguduh nang lalangap (babukaan) ngitu kalunya dihurung biranga (lalat), pas bakuman panyakit.”
“Cah, tagas tahu ha ikam nih!”
“Nyata ja ah. Cuba’akan mun hampian tuh lalangap kada sing bajuan, nyata dah dihurung biranga, tamasuk biranga ampunku umpat jua mahurung.” ujar Utuh Anjang sambil balalu.
Tauling kapala Acil Enor.
bjn_Latn bjn_Latn bjn_Latn bjn_Latn bjn_Latn min_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn